Oficiālais Vēstnesis L 161 , 30/04/2004 Lpp. 0029 - 0034



Padomes Regula (EK) Nr. 861/2004 (2004. gada 29. aprīlis), ar ko transporta jomā pielāgo Eiropas Parlamenta un Padomes Regulu (EK) Nr. 685/2001 sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Līgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (turpmāk — "Pievienošanās līgums") [1], un jo īpaši tā 2. panta 3. punktu, ņemot vērā Aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un Eiropas Savienības dibināšanas Līgumu pielāgojumiem (turpmāk — "Pievienošanās akts") [2], un jo īpaši tā 57. panta 1. punktu, ņemot vērā Komisijas priekšlikumu, tā kā: (1) Pievienošanās aktā nav paredzēti vajadzīgie pielāgojumi attiecībā uz dažiem aktiem, kas paliek spēkā pēc 2004. gada 1. maija un kas jāpielāgo sakarā ar pievienošanos, vai arī tie ir paredzēti, bet vajadzīgi turpmāki pielāgojumi. Visi minētie pielāgojumi jāpieņem līdz pievienošanās dienai, lai tie stātos spēkā no pievienošanās brīža. (2) Ievērojot Pievienošanās akta 57. panta 2. punktu, visos gadījumos, kad Padome atsevišķi vai kopā ar Eiropas Parlamentu pieņēmusi sākotnējo aktu, tai jāpieņem arī minētie pielāgojumi. (3) Tādēļ jāgroza Eiropas Parlamenta un Padomes 2001. gada 4. aprīļa Regula (EK) Nr. 685/2001 par to, kā dalībvalstu starpā sadalāmas atļaujas, kuras saņemtas saskaņā ar Eiropas Kopienas un Bulgārijas Republikas un Eiropas Kopienas un Ungārijas Republikas nolīgumiem, ar ko paredz dažus nosacījumus kravu autopārvadājumiem un kombinēto pārvadājumu veicināšanai [3], IR PIEŅĒMUSI ŠO REGULU. 1. pants Regulu (EK) Nr. 685/2001 ar šo groza šādi: 1. Virsrakstu aizstāj ar šādu: "Eiropas Parlamenta un Padomes Regula (EK) Nr. 685/2001 (2001. gada 4. aprīlis) par to, kā dalībvalstu starpā sadalāmas atļaujas, kuras saņemtas saskaņā ar Eiropas Kopienas un Bulgārijas Republikas un Eiropas Kopienas un Rumānijas nolīgumiem, ar ko paredz dažus nosacījumus kravu autopārvadājumiem un kombinēto pārvadājumu veicināšanai" . 2. Regulas 1. pantu aizstāj ar šādu: "1. pants Šī regula paredz noteikumus par to, kā starp dalībvalstīm sadalāmas atļaujas, kuras Kopienai pieejamas saskaņā ar 6. panta 2. punktu Eiropas Kopienas un Bulgārijas Republikas un Eiropas Kopienas un Rumānijas nolīgumos, ar ko paredz dažus nosacījumus kravu autopārvadājumiem un kombinēto pārvadājumu veicināšanai (turpmāk — "Nolīgumi")." 3. Pielikumu aizstāj ar šādu: " Pielikums Dalībvalsts | Atļaujas izmantošanai: | Bulgārijā | Rumānijā | Beļģija | 53 | 54 | Čehija | 50 | 50 | Dānija | 60 | 61 | Vācija | 84 | 87 | Igaunija | 63 | 66 | Grieķija | 10 468 | 11 457 | Spānija | 50 | 50 | Francija | 52 | 52 | Īrija | 50 | 50 | Itālija | 52 | 52 | Kipra | 63 | 64 | Latvija | 53 | 54 | Lietuva | 211 | 227 | Luksemburga | 50 | 50 | Ungārija | 324 | 359 | Malta | 57 | 55 | Nīderlande | 100 | 104 | Austrija | 69 | 70 | Polija | 386 | 296 | Portugāle | 50 | 50 | Slovēnija | 64 | 87 | Slovākija | 429 | 442 | Somija | 52 | 52 | Zviedrija | 57 | 57 | Apvienotā Karaliste | 53 | 54 | Kopā | 13 000 | 14 000 | " 2. pants Šī regula stājas spēkā tad, ja stājas spēkā Pievienošanās līgums, un tā spēkā stāšanās dienā. Šī regula uzliek saistības kopumā un ir tieši piemērojama visās dalībvalstīs. Luksemburgā, 2004. gada 29. aprīlī Padomes vārdā — priekšsēdētājs M. McDowell [1] OV L 236, 23.9.2003., 17. lpp. [2] OV L 236, 23.9.2003., 33. lpp. [3] OV L 108, 18.4.2001., 1. lpp. Regulā grozījumi izdarīti ar Regulu (EK) Nr. 893/2002 (OV L 142, 31.5.2002., 1. lpp.). --------------------------------------------------